stanford-oval/wikipedia huggingface dataset:
חבורת לי

בגאומטריה דיפרנציאלית ובאלגברה, חבורת לי היא יריעה חלקה עם מבנה של חבורה, כך שפעולות החבורה הן פונקציות חלקות ביחס למבנה הדיפרנציאלי. חבורות לי הן אובייקטים גאומטריים ואלגבריים בו-זמנית.
חבורות לי קרויות על שם המתמטיקאי הנורווגי סופוס לי והוגדרו על ידיו לראשונה בשנת 1870. לחבורות לי חשיבות רבה באנליזה מתמטית, בפיזיקה ובגאומטריה.
הגדרה פורמלית

חבורת לי היא אובייקט חבורתי בקטגוריה של יריעות חלקות, כלומר - בהינתן יריעה חלקה שהיא גם חבורה G, נאמר ש-G היא חבורת לי אם פעולות הכפל וההופכי של החבורה הן פונקציות חלקות.
אלגברת לי של חבורת לי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלגברת לי של חבורת לי מתקבלת על ידי לקיחת המרחב המשיק של איבר היחידה:  {\mathfrak {g}}=\operatorname {Lie} (G)=T_{e}G. סוגר הלי מתקבל על ידי דיפרנציאל שני של פעולת ההצמדה
G\times G\to G,\quad (x,y)\mapsto xyx^{-1}y^{-1}
לכל חבורת לי מתאימה אלגברת לי יחידה אך ההפך איננו נכון. כך למשל, לאלגברת לי  {\mathfrak {so}}_{n} מתאימות חבורות לי  \mathrm {SO} _{n},  \mathrm {O} _{n} ו- \mathrm {Spin} _{n}. עם זאת, לכל אלגברת לי מתאימה חבורת לי יחידה שהיא פשוטת קשר.
את אלגבראות לי אפשר לאפיין באמצעות מערכות שורשים אותן אפשר לתאר גרפית באמצעות דיאגרמות דינקין.
כמו כן, קיימת העתקת אקספוננט (העתקה מעריכית) מאלגברת הלי לחבורת הלי. ניתן להגדיר אותה בשתי דרכים. אם משכנים את חבורת הלי בחבורת המטריצות ההפיכות, אלגברת לי משתכנת באופן טבעי באלגברת המטריצות והעתקת האקספוננט ניתנת על ידי הנוסחה הרגילה  exp(A)=\sum _{k=0}^{\infty }{\frac {A^{k}}{k!}}
לצורך ההגדרה המופשטת של ההעתקה, נזהה את אלגברת הלי עם אלגברת השדות הווקטוריים על G שנשמרים תחת הפעולה משמאל, כלומר  v_{g}=dg(v_{e}), כאשר dg מסמן את הדיפרנציאל של הפעולה של מכפלה משמאל בg.
שדה זה מגדיר זרם של דיפאומורפיזמים על היריעה, ו exp(v) מוגדר להיות התמונה של e תחת הזרם הזה בזמן 1.
מיון חבורות לי

כל חבורת לי קשירה, פשוטת קשר ופשוטה למחצה, היא מכפלה של חבורות לי פשוטות. לכל חבורת לי פשוטה מתאימה אלגברת לי פשוטה ממשית. המרכוב של אלגבת לי זו היא אלגברת לי פשוטה מרוכבתהמתוארת על ידי דיאגרמת דינקין. עבור אלגבת לי מרוכבת, קל יחסית למיין את כל אלגבראות הלי הממשייות מהן אפשר לקבל אותה כמרכוב.
לכן, באמצעות מיון דיאגרמות דינקין אפשר למיין את כל החבורות לי הפשוטות. את דיאגרמות דינקין של חבורות לי פשוטות אפשר לסווג ל-4 משפחות כלליות  A_{n},\ B_{n},\ C_{n},\ D_{n} ועוד 5 מקרים שלא נופלים באף משפחה:  E_{6},\ E_{7},\ E_{8},\ F_{4},\ G_{2}. להלן דיאגרמות דינקין המתאימות:
הדיאגרמות מטיפוס  A_{n} מתארות משפחת החבורות היוניטריות  \mathrm {SU} (n+1), את החבורת הליניאריות הכלליות  \mathrm {GL} (n+1) ועוד מספר משפחות.
הדיאגרמות מטיפוס  B_{n} מתארות משפחת החבורות  \mathrm {Spin} (2n+1) שהן הכיסוי האוניברסלי של החבורות האורתוגונליות  \mathrm {SO} (2n+1)  ועוד מספר משפחות.
הדיאגרמות מטיפוס  C_{n} מתארות משפחת החבורות הסימפלקטית  \mathrm {Sp} (2n) ועוד מספר משפחות.
הדיאגרמות מטיפוס  D_{n} מתארות משפחת החבורות  \mathrm {Spin} (2n) שהן הכיסוי האוניברסלי של החבורות האורתוגונליות  \mathrm {SO} (2n)  ועוד מספר משפחות..
החבורות שמתאימות לדיאגרמות  E_{6},\ E_{7},\ E_{8},\ F_{4},\ G_{2} לא נופלת באף משפחה לעיל ונקראות "חבורות לי אקספטיונאליות".
אם מתמקדים רק בחבורות לי קומפקטיות פשוטות ופשוטות קשר, אז לכל דיאגרמת דינקין מתתאימה בדיוק חבורא אחת כזאת.
דוגמאות > חבורת המעגל

דוגמה סטנדרטית לחבורת לי היא חבורת מעגל היחידה המרוכב:
\mathbb {T} :=\{z\in \mathbb {C} \mid |z|=1\}
\mathbb {T}  היא חבורה תחת פעולת הכפל. כמו כן, היא יריעה חד־ממדית ופעולות הכפל וההופכי הן חלקות. מסיבות אלו,  \mathbb {T}  היא חבורת לי.
ניתן להוכיח כי  \mathbb {T} \cong \operatorname {SO} (2)\cong \mathbb {R} /\mathbb {Z}  כאשר החבורה האמצעית היא החבורה הליניארית המיוחדת מממד 2 והחבורה הימנית היא חבורת המנה.
דוגמאות > החבורה הליניארית הכללית

החבורה הליניארית הכללית  \operatorname {GL} _{n}(\mathbb {R} ) היא קבוצה פתוחה בתוך מרחב וקטורי ויורשת מבנה של יריעה חלקה. לפי המבנה הגזיר הזה, פעולות כפל מטריצות וההפכי שתיהן חלקות, ועל כן  \operatorname {GL} _{n}(\mathbb {R} ) היא חבורת לי. אלגברת לי המקושרת לחבורה זו היא  {\mathfrak {gl}}_{n} הבנויה מכל המטריצות מגודל  n\times n עם פעולת הקומוטטור.
ראו גם

אלגברת לי
חבורה אלגברית
מיון חבורות לי
חבורה טופולוגית
ורניגרודה

| --- | --- |
סמל ורניגרודהסמל ורניגרודה

 מדינה:  גרמניה גרמניה
 מדינה:  סקסוניה-אנהלט סקסוניה-אנהלט
 מחוז:  הארץ
 ראש העיר:  Tobias Kascha
 שטח:  170.03 קמ"ר
 גובה:  240 מטרים
 אוכלוסייה:  ‏
  ‑ בעיר:  32,024 (31 בדצמבר 2022)
  ‑ צפיפות:  197 נפש לקמ"ר (2013)
 קואורדינטות:  51°50′06″N 10°47′07″E﻿ / ﻿51.83500°N 10.78528°E﻿ / 51.83500; 10.78528
 אזור זמן:  UTC +1
 www.wernigerode.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניורניגרודה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניורניגרודה(למפת סקסוניה-אנהלט רגילה) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה ורניגרודה(למפת סקסוניה-אנהלט מוגדלת) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה ורניגרודה  he tabBackground:;tabBorder:#aaa;defaultTab:0;
ורניגרודה (בגרמנית: Wernigerode) היא עיר במדינת סקסוניה-אנהלט הממוקמת על המדרונות הצפוניים של רכס הרי ההארץ במרכז גרמניה.
היסטוריה

מועד יסודה של העיר לא נתמך במקורות כתובים. תחום היישוב הראשוני התבסס ככל הנראה בטירה שהוקמה על מישור הנהר הולטם. בשנת 1805 נהרסו שרידי הטירה, והשריד היחיד שנותר מתוארך לשנת 1582.
ורניגרודה מוזכרת בכתובים לראשונה בשנת 1121 בהקשר לרוזן אדלברט שהעתיק את מגוריו מאזור הילדסהיים והוכתר בתואר רוזן ורניגרודה. ב-17 באפריל 1229 זכתה העיר להכרה של גבולותיה ביחד עם אלה של העיר גוסלאר. ההגירה לעיר הביאה להתפשטות של שטחיה בכיוון צפון מזרח. שטחים אלה שהיו חקלאיים בעיקרם שכנו מחוץ לחומות העיר העתיקה וכונו העיר החדשה. הכנסייה בחלקה החדש של העיר נבנתה בסגנון רומנסקי לקראת סוף המאה ה-13.
בימי הביניים שימשה ורניגרודה כבירת המחוז בעל אותו השם. בשנת 1815 בתום המלחמות הנפוליאוניות צורפה לפרובינציה סקסוניה שבפרוסיה. לאחר מלחמת העולם השנייה נכללה בתחומי המדינה החדשה סקסוניה-אנהלט בגרמניה המזרחית בסמוך לגבול עם גרמניה המערבית.
בשנת 1994 הצטרפו ואוחדו לתחומיה המוניציפליים של העיר שבעה כפרים מסביבתה הקרובה.
אקלים

ורניגרודה הממוקמת במרכז אירופה היא בעלת אקלים ממוזג. הטמפרטורה השנתית הממוצעת בעיר היא 9.5° צלזיוס, וכמות המשקעים השנתית הממוצעת היא 500 מ"מ. החודש הגשום ביותר הוא יולי והיבש ביותר הוא פברואר.
אקלים העיר מושפע מהותית מקרבתה לרכס הרי ההרץ ובעיקר בשל מיקומה למרגלות ההר הגבוה ברכס, הברוקן. קרבה זו משפיעה במיוחד על פיזור המשקעים והטמפרטורה בשל תופעת העננות האורוגרפית המתפתחת מעל הרכס. ורניגרודה ממוקמת באזור צל הגשם שלו ולכן כמות המשקעים השנתית בה נמוכה באופן משמעותי מזו היורדת באזורים דומים שאינם זוכים להגנת רכס הרים. גם הטמפרטורה הממוצעת בעיר גבוהה יותר מן המקובל באזורים דומים וזאת בהשפעת אפקט רוח פן הנושבת במורד הרכס בכיוון העיר וגורמת לעלייה היחסית של הטמפרטורה.
| אקלים בורניגרודה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בורניגרודה> ינואר.4.-2.37 | אקלים בורניגרודה> פברואר.5.-1.30 | אקלים בורניגרודה> מרץ.8.1.46 | אקלים בורניגרודה> אפריל.14.4.35 | אקלים בורניגרודה> מאי.18.8.46 | אקלים בורניגרודה> יוני.21.11.47 | אקלים בורניגרודה> יולי.24.13.54 | אקלים בורניגרודה> אוגוסט.24.13.43 | אקלים בורניגרודה> ספטמבר.19.10.36 | אקלים בורניגרודה> אוקטובר.14.6.34 | אקלים בורניגרודה> נובמבר.8.3.49 | אקלים בורניגרודה> דצמבר.4.0.43 | אקלים בורניגרודה> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
אתרים בעלי עניין

בעיר מספר מבנים מעניינים בסגנון האדריכלות הגותית. בית העירייה בעל חזית קורות העץ, נבנה בשנת 1498. חלק מן הבתים מעוטרים בגילופי עץ. טירת ורניגרודה שהוקמה על חורבות טירה מן המאה ה-12, נבנתה בין השנים 1862-1893 על ידי הנסיכים מבית שטולברג-ורניגרודה, והיא משקיפה על העיר מגבעה סמוכה.
העיר משמשת כתחנת יציאה ראשית של הרכבת בעלת המפתח הצר, אשר מובילה לפסגת הברוקן, ההר הגבוה ברכס הרי ההרץ. בעיר מספר מוזיאונים  פרקים ואנדרטאות.
הערות שוליים

↑  Klimatabelle auf Grundlage der Daten des Klimarechners von wetteronline.de mit Daten für Wernigerode für den Zeitraum von Jan. 1990 bis Dez. 2006
| --- | --- |
בקרת זהויות :  NLI: 987007566933905171  GND: 4065649-4  LCCN: n83030320  MusicBrainz: ea51fe64-1b7b-4592-a19f-5934091c2b63  NKC: ge639227  VcBA: 494/59363  VIAF: 164669655   WorldCat (עם VIAF): 164669655 
תופעות צל הגשם ורוח פן משפיעות על האקלים בורניגרודה למרגלות רכס הרי ההרץ
טירת ורניגרודה בחורף
יום האפילפסיה הבין-לאומי

סיכה בצורת לב סגול למאבק באפילפסיה
יום האפילפסיה הבין-לאומי הוא מועד בינלאומי המצוין מדי שנה ב-26 במרץ. יום זה נועד להעלות את המודעות למחלת האפילפסיה, להפריך מיתוסים על המחלה ולתת לאנשים חולי אפילפסיה ביטחון ותחושת שייכות שאינם לבד בעולם.
היסטוריה

הרעיון של יום האפילפסיה הבינלאומי הוגה בשנת 2008 על ידי קאסידי מייגן ואימה. שני הארגונים The Epilepsy Association of Nova Scotia ו-Anita Kaufmann Foundation תמכו ברעיון שלהן, ובאו יחד כדי להפיץ את היום הזה כיום בינלאומי. לאור מאמציהם המשותפים של הארגונים, בתי ספר, עסקים ופוליטיקאים הביעו את תמיכתם, וב-26 במרץ 2009 הפך יום זה למועד בינלאומי.
מטרה

מטרת יום האפילפסיה, המכונה גם "היום הסגול", היא להעלות את המודעות למחלת האפילפסיה. יוזֶמת "היום הסגול", קאסידי מייגן, שסובלת בעצמה מאפילפסיה, יצרה את היום הזה במטרה לגרום לאנשים לדבר על המחלה, להפריך מיתוסים בנוגע למחלה ובנוסף להעלות את המודעות אליה באופן כללי. יתר על כן, היא יצרה את היום הזה כדי שאנשים הסובלים מאפילפסיה לא ירגישו בדידות, ויבינו שהם לא לבד בעולם.
שם המועד

סמל היום הזה הוא הצבע הסגול, מכיוון שחולי האפילפסיה רואים את הצבע הזה בזמן התקף האפילפסיה. בסקר שנערך על ידי חולי אפילפסיה, עלה כי הצבע הסגול הוא הצבע ש"מרגישים" המותקפים בהתקף אפילפסיה.
תקציר על המחלה

אפילפסיה (בעברית: כִּפְיוֹן) הנקראת גם מחלת הנפילה, היא קבוצה של הפרעות נוירולוגיות ארוכות טווח הבאות לידי ביטוי בפרכוסים אפילפטיים תופעות לוואי נוספות היכולות להיגרם משלל סיבות בהתאם לאדם. הפרכוסים הללו הם אירועים משתנים. אלה אירועים שיכולים להיות קצרים ולרוב קשה להבחין בהם או יכולים להיות אירועים ארוכים של רעידות חזקות וארוכות טווח. לפרכוסים הבאים לידי ביטוי באפילפסיה אין סיבה מיידית, אך פרכוסים המופיעים מסיבה כלשהי אינם נחשבים לפרכוסים אפילפטיים.
הערות שוליים

1 2 3  האתר הרשמי של יום האפילפסיה (ארכיון)
1 2  מידע על היום הסגול (ארכיון)
מג'יד מג'ידי

| --- | --- |

 לידה:  17 באפריל 1959 (בן 65) טהראן, איראן 
 מדינה:  איראן איראן
 תקופת הפעילות:  מ-1981 
 http://www.cinemajidi.com/
 פרופיל ב-IMDb
 
מג'יד מג'ידי (בפרסית: مجید مجیدی; נולד ב-17 באפריל 1959) הוא במאי, יוצר ומפיק איראני.
ביוגרפיה

מג'ידי נולד למשפחה פרסית ממעמד הביניים; גדל בטהרן, וכבר בגיל 14 החל לשחק בלהקות תיאטרון חובבים. לאחר מכן, למד במכון לאמנויות דרמטיות בטהרן.
לאחר המהפכה האיראנית ב-1979, עניינו בקולנוע הביא אותו לשחק בסרטים שונים, ובראשם "החרם" של מוחסן מחמלבאף ב-1985.[דרוש מקור]
בשנת 1997, ביים מג'ידי את הסרט "ילדי גן עדן", שהיה מועמד לקבל את פרס האוסקר לסרט הבין-לאומי הטוב ביותר, ובכך היה הסרט האיראני הראשון שהיה מועמד על ידי האקדמיה, אף על פי שהוא הפסיד לסרט האיטלקי "חיים יפים" מאת רוברטו בניגני.[דרוש מקור]
מג'ידי ביים עוד כמה סרטים עלילתיים מאז "ילדי גן עדן", כגון "צבע גן העדן" ב-2000, "ברן" ב-2001, ו"עץ הערבה" ב-2005. הוא גם ביים את סרט תיעודי ארוך בשם "יחפה להראט", המתאר את החיים במחנות הפליטים ובעיר הראט במהלך ואחרי המתקפה נגד הטליבאן ב-2001.[דרוש מקור]
בשנת 2008, סרטו עטור השבחים של מג'ידי, "שיר הדרורים", היה סרט הפתיחה של פסטיבל הסרטים הבינלאומי של ויסקהפטנם בהודו.
מג'ידי היה אחד מחמישה במאי קולנוע בין-לאומיים שהוזמנו על ידי ממשלת בייג'ינג ליצור סרט תיעודי קצר כדי להציג את העיר בייג'ינג, כהכנה למשחקים האולימפיים ב-2008 שנערכו בבירת סין; הפרויקט קיבל את הכותרת "חזון בייג'ינג".
פילמוגרפיה > קולנוע - במאי

| שנה | שם הסרט |
| --- | --- |
1992: באדוק
1996: האב
1997: ילדי גן עדן
1999: צבע גן העדן
2001: ברן
2005: עץ הערבה
2008: שיר הדרורים
2015: מוחמד: שליח האלוהים
2017: מעבר לעננים
2020: ילדי שמש
הערות שוליים

↑  "Biography". Majid Majidi. אורכב מ-המקור ב-31 באוקטובר 2016. נבדק ב-30 בינואר 2017. {{cite web}}:  (עזרה)
↑  "Art news in brief". Tehran Times. 23 באוקטובר 2009. {{cite web}}:  (עזרה)
↑  Vision Beijing website (אורכב 24.06.2009 בארכיון Wayback Machine)
↑  "Shahid's brother Ishaan to work with Majid Majidi, AR Rahman for Beyond The Clouds". Hindustan Times. 23 בינואר 2017. {{cite web}}:  (עזרה)
| --- | --- |
בקרת זהויות :  NLI: 987007449472505171  PLWABN: 9810545285105606  BIBSYS: 2127124  BnF: cb14118023p (data)  CiNii: DA14817052  GND: 138305870  ISNI: 0000 0000 8404 780X  LCCN: no2002003858  NDL: 00740811  NTA: 236126172  SNAC: w64p2k33  SUDOC: 059668741  ULAN: 500331682  VIAF: 103336991   WorldCat (עם VIAF): 103336991
דדבן יוסוף

| --- | --- |

 לידה:  8 באפריל 2000 (בן 24) זאכו, עיראק 
 
דדבן יוסוף (נולד ב-9 באפריל 2000) הוא יזם ומשקיע בתחום הקריפטו מעיראק. בזכות השקעותיו החכמות והראשוניות בביטקוין, הוא הפך לביליארדר הצעיר ביותר בשווייץ. בנובמבר 2021, נבחר יוסוף לרשימת 30 מתחת ל-30 של פורבס.
ראשית חייו

יוסוף נולד ב-9 באפריל 2000 בעיר זכו שבכורדיסטן העיראקית. אביו, שהיה חלק מכוחות הפשמרגה, ברח לשווייץ עוד לפני שנולד. שלוש שנים לאחר מכן, אמו עזבה את עיראק יחד עם שלושת ילדיה. כבר בילדותו, יוסוף גילה עניין בתחום הפיננסים, בעיקר בתחום הביטקוין ומעברי הכספים הבינלאומיים.
קריירה

בגיל 11, יוסוף מכר כמה צעצועים כדי לממן השקעה בביטקוין. הוא השתמש בכסף הזה לרכישת 10 ביטקוינים במחיר של 15 אירו כל אחד, והמשיך לעסוק במסחר במטבעות דיגיטליים. בשנת 2012, הוא השקיע ברכישת 1000 ביטקוינים במחיר של 11,126 אירו ליחידה. בשנת 2016, יוסוף רכש 16,000 יחידות של את'ריום בעלות כוללת של 134,000 אירו. דרך עסקאות הקריפטו שלו הפך יוסוף למיליונר רב-מיליונים, ונחשב למיליונר השווייצרי הצעיר ביותר שהרוויח את הונו בכוחות עצמו.
בסוף שנת 2021, יוסוף קנה את מרבית מניות חברת קרודליטוקן, סטארטאפ מליכטנשטיין המתמחה בהשקעות נדל"ן באמצעות מניות דיגיטליות המיוצגות בטוקנים. לאחר הרכישה, הוא מונה למנכ"ל החברה והצטרף לדירקטוריון שלה. בתקופת כהונתו, רכש יוסוף עבור החברה נכס מסחרי בהיימברג שבשווייץ, אשר שוויו כ-5.65 מיליון פרנק שווייצרי, עם הכנסות שכירות שנתיות של כ-285,000 פרנק שווייצרי. תחת ניהולו, התיק ההשקעות של החברה הוכפל.
בפברואר 2022, מספר כתבות ביקורתיות חקרו את פעילויותיו המקצועיות של יוסוף וטענו כי היו אי-סדרים בעסקאותיו. בעקבות הפרסומים, יוסוף הגיש תלונת דיבה נגד שני עיתונאים מרשת SRF Investigativ השווייצרית, במרץ 2022. כתבה בעיתון ולטושה טענה כי העיתונאים של SRF השתמשו בשיטות מפוקפקות בחקירתם את יוסוף, ובין השאר הועלתה טענה שעיתונאי התחזה לשכן כדי לאסוף מידע על משפחת יוסוף.
יוסוף פרסם את אוטוביוגרפיה שלו ב-24 באוקטובר 2022. בדצמבר אותה שנה, השתתף יוסוף בסרט דוקומנטרי של ARD שכונה 'Money Maker', שעקב אחר המסע שלו מילדות כפליט בכורדיסטן ועד להצלחה כבירה בתחום הקריפטו בשווייץ.
עושר

על פי הצהרת המס שהוגשה בשנת 2020, הנכסים החייבים במס של יוסוף בתחום הקריפטו עמדו על 189 מיליון פרנק שווייצרי, מה שיצביע על שווי נטו מוערך של 270 מיליון פרנק שווייצרי.
חיים אישיים

ב-20 במאי 2024, יוסוף השיג הישג חסר תקדים כשהיה האדם העיראקי והכורדי הראשון שהגיע לפסגת הר האוורסט. במהלך הטיפוס, הוא הניף בפסגה בגובה 8,849 מטרים את דגלי הביטקוין וכורדיסטן. המסע הארוך, שנמשך כ-50 ימים, נועד להעלות מודעות לפערים הגלובליים בגישה לחינוך פיננסי.
הערות שוליים

1 2  I sold my toys to buy Bitcoin when I was 11 and now I'm a millionaire at just 21, The Sun, ‏2022-01-05 (באנגלית)
1 2  Beglinger (text), Martin (2021-07-14). "Kurdish refugee buys bitcoins as child, is now multimillionaire". Neue Zürcher Zeitung (בגרמנית). ISSN 0376-6829. נבדק ב-2024-08-06.
↑  Dadvan Yousuf, Forbes, ‏2021-11-23 (בגרמנית)
↑  Er tauschte seine Spielsachen gegen Bitcoins, Berner Zeitung, ‏2021-04-02 (בגרמנית)
↑  Er tauschte seine Spielsachen gegen Bitcoins, Tages-Anzeiger, ‏2021-04-02 (בגרמנית)
↑  Er tauschte seine Spielsachen gegen Bitcoins, Basler Zeitung, ‏2021-04-02 (בגרמנית)
↑  Er tauschte seine Spielsachen gegen Bitcoins, Der Bund, ‏2021-04-02 (בגרמנית)
↑  دبي توفر بيئة تشريعية وتنظيمية متطورة لاستقطاب منصات تداول الأصول الافتراضية العالمية, www.emaratalyoum.com, ‏2024-02-10 (בערבית)
↑  رحلة "دادفان" من سويسرا إلى دبي بين الفقر والثراء الشديد والسبب: البيتكوين, صحيفة الخليج (בערבית)
↑  Beglinger (Text), Martin (2021-07-07). "Kryptowährungen: Vom Flüchtlingskind zum Bitcoin-Millionär". Neue Zürcher Zeitung (בגרמנית). ISSN 0376-6829. נבדק ב-2024-08-06.
↑  moneycab, Crowdlitoken erwirbt mit neuen CEO Dadvan Yousuf Immobilie, Moneycab, ‏2021-11-15 (בגרמנית)
↑  Gr, Michael Schäfer, Werner; lehner (2021-11-11). "Krypto-Millionär Yousuf will Immobilienanlagen revolutionieren". Neue Zürcher Zeitung (בגרמנית). ISSN 0376-6829. נבדק ב-2024-08-06.
↑  Krypto-Millionär steigt bei Crowdlitoken ein, finews.ch, ‏2021-11-12 (בגרמנית)
↑  Dadvan Yousuf wird CEO und Anteilseigner von Crowdlitoken, presseportal.ch, ‏2021-11-12 (בגרמנית)
↑  Dadvan Yousuf setzt sich mit Anzeige zur Wehr, finews.ch, ‏2022-05-27 (בגרמנית)
↑  Dadvan Yousuf: Strafanzeige gegen Autorinnen des Schweizer Fernsehens, Handelszeitung (בגרמנית)
↑  Falsche Nachbarin, Die Weltwoche, ‏2022-06-08 (בגרמנית)
↑  Money Maker: Folge 3: Dadvan Yousuf – Kryptomillionär mit 17 (S01/E03) - hier anschauen (בגרמנית), נבדק ב-2024-08-06
↑  "Money Maker" – ARD-Doku über Bitcoin-Millionär Dadvan Yousuf, Prisma, ‏2022-12-21 (בגרמנית)
1 2  Crypto Climber To Plant Bitcoin Flag Atop Everest, ‏2024-02-29 (באנגלית)
↑  Crypto Enthusiast Unfurls Bitcoin's Orange Flag Atop Mt. Everest, ‏2024-05-24 (באנגלית)
↑  دادفان يوسف.. أول كردي يحقق إنجازاً تاريخياً بوصوله إلى قمة إيفرست, المسرى, ‏2024-05-25 (בערבית)
↑  "إنجاز تاريخي".. أول كوردي يعتلي أعلى قمة جبلية في العالم (صور), شفق نيوز (בערבית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דדבן יוסוף".
צייץ

ערך זה עוסק בעיר בגרמניה. אם התכוונתם לצורת העבר של הפועל "לצייץ", ראו .
ארמון מוריצבורג בצייץ
צייץ (בגרמנית: Zeitz) היא עיר במדינת סקסוניה-אנהלט, גרמניה הממוקמת על נהר אלסטר הלבן. העיר נמצאת על משולש הגבולות של סקסוניה-אנהלט, סקסוניה ותורינגיה.
היסטוריה

העיר צייץ מוזכרת לראשונה בשנת 967 בעת הסינוד של רוונה, כשאוטו הראשון, קיסר האימפריה הרומית הקדושה ביקש על הקמת בישופות בעיר כחלק מארכיבישופות מגדבורג, לצורך ניצור האוכלוסייה הסלבית באזור. בשנת 968 הוקמה הבישופות בעיר, אך בשנת 1028 עבר בישוף העיר לנאומבורג. בסוף המאה ה-13 חזרו הבישופים להתגורר בטירתם בעיר, שנהרסה על ידי הצבא השוודי במלחמת שלושים השנים.
בשנת 1657 חילק יוהאן גאורג הראשון, הנסיך הבוחר מסקסוניה את נחלותיו לבניו, ובנו הצעיר מוריץ קיבל את אזור צייץ, שהפך לדוכסות סקסה-צייץ. לאחר מותו של בנו של מוריץ, מוריץ וילהלם, דוכס סקסה-צייץ ללא יורשים זכרים, חזרה הנחלה לנסיכות הבוחר מסקסוניה.
בשנת 1815 צורפה צייץ לממלכת פרוסיה, כחלק מפרובינציית סקסוניה הפרוסית.
לקראת סוף מלחמת העולם השנייה, נכבשה העיר על ידי כוחות צבא ארצות הברית ב-27 באפריל 1945, ונמסרה לשליטת ברית המועצות ב-1 ביולי 1945. העיר הייתה חלק ממדינת סקסוניה-אנהלט עד לשנת 1952, שאז הפכה לחלק ממחוז האלה בגרמניה המזרחית. לאחר איחוד גרמניה בשנת 1990 הוקמה מדינת סקסוניה-אנהלט מחדש, והעיר צייץ נכללה בתוכה.
קוודלינבורג

קוודלינבורג (בגרמנית: Quedlinburg) היא עיר בהרי הרץ במדינת סקסוניה-אנהלט בגרמניה. המרכז העתיק של העיר מימי הביניים הוכרז כאתר מורשת עולמית ב-1994.
היסטוריה

העיר מוזכרת לראשונה בתיאור נחלותיו של היינריך הראשון, מלך גרמניה מ-922, היינריך הראשון הקים במקום את המבצר. לאחר מותו ב-936 ייסדה אשתו, מתילדה הקדושה, מנזר נשים לחינוך בנות אצולה בגבעת המבצר. יורשו של היינריך הראשון, אוטו הראשון, קיסר האימפריה הרומית הקדושה, הפך את העיר למשכן פלטין של האימפריה הרומית הקדושה. באותה עת נוסד גם מנזר גברים בעמק.
בשנת 994 העניק אוטו השלישי, קיסר האימפריה הרומית הקדושה רישיון לקיים שוק בעיר, לגבות מס ולטבוע מטבעות. באותה עת נוסד השוק מצפון לגבעת המבצר.
ב-1426 הייתה העיר לחברה בברית ערי הנזה. העיר ידעה מתח מתמיד בין המנזרים, ששאפו לעצמאות ניהולית, לבין הרשות המקומית האזרחית. ב-1477 הוצאה העיר מברית ההנזה והפכה לכפופה לנסיך הבוחר מסקסוניה. ב-1539 עברו העיר והמנזרים ללותרניזם.
ב-1697 מכר אוגוסט השני (הנסיך הבוחר של סקסוניה) את העיר לפרידריך הראשון, מלך בפרוסיה והעיר הייתה לנחלה פרוסית. בשנים 1807–1813 הייתה העיר חלק מממלכת וסטפאליה שהוקמה על ידי נפולאון. ב-1815 שבה העיר לשלטון פרוסי.
בתקופת גרמניה הנאצית הפכה העיר ובפרט המבצר והמנזר למקדש נאצי להיינריך הראשון, בחסות היינריך הימלר, שהעריץ את השליט הקדום. הנאצים ניסו ליצור סביב היינריך דת חדשה שקוודלינבורג תהיה אחת מערי הקודש שלה, תוך דיכוי אנשי הדת המקומיים וסגירת הקתדרלה.
ב-1949 הייתה העיר לחלק ממזרח גרמניה עד 1990.
הטירה וכנסיית המנזר
ככר השוק
וולפגנג לוץ

.
| --- | --- |
וולפגנג לוץ במדי צה"ל במלחמת השחרור
וולפגנג לוץ במדי צה"ל במלחמת השחרור
 לידה:  6 בינואר 1921 מנהיים, רפובליקת ויימאר 
 פטירה:  13 במאי 1993 (בגיל 72) מינכן, גרמניה 
 מקום קבורה:  בית העלמין קריית שאול 
 תאריך עלייה:  1933
 מדינה:  ישראל, גרמניה 
 כינוי:  שמפניה
 השתייכות:   ההגנה הצבא הבריטי הצבא הבריטי  צבא הגנה לישראל  המוסד
 תקופת הפעילות:  1936–1968 (כ־32 שנים)
 דרגה:    רב-סרן
 תפקידים בשירות
 מרגל
 פעולות ומבצעים
 מלחמת העולם השנייה   מלחמת העצמאות   מבצע קדש   מלחמת ששת הימים
 
וולפגנג לוץ, 1950
וולפגנג לוץ (בגרמנית: Wolfgang Lotz‏; 6 בינואר 1921 – 13 במאי 1993) ובשמו העברי זאב גור אריה היה מרגל ישראלי יליד גרמניה, שפעל בשנות ה-60 במצרים בשליחות המוסד, יחד עם אשתו ולטראוד. בכסות של גרמני בעל עבר נאצי, הצליח לוץ להתברג לחוגים החברתיים של צמרת השלטון המצרית ולספק למפעיליו ב"מוסד" מידע רב-ערך על היערכות הצבא המצרי ועל תוכנית ההתחמשות שלו. במקביל פעל גם נגד המדענים הגרמנים במצרים, אבל בסופו של דבר נלכד בידי המצרים בשנת 1965. בחקירה ובמשפט שלאחריה הצליח לוץ לשמור על מרבית פרטי סיפור הכיסוי שלו, מבלי שתיחשף זהותו כאזרח ישראלי, והודות לכך ניצל מעונש מוות. הוא נידון למאסר עולם, אולם שוחרר במסגרת חילופי שבויים לאחר מלחמת ששת הימים. בדומה לאלי כהן, נחשב לוץ לאחד מטובי המרגלים שפעלו בשירות המוסד הישראלי.
שנותיו הראשונות

לוץ נולד במנהיים שבגרמניה לאם יהודייה, הלנה, ולאב גרמני נוצרי, הנס לוץ, שניהם אנשי תיאטרון. מהוריו ירש, ככל הנראה, את כישרון המשחק שלימים בא לביטוי בשליחותו. בשל מוצאו המשפחתי המתבולל לא נימול בלידתו, עובדה שהייתה מכרעת בעתיד בבניית סיפור הכיסוי שלו. כשהיה בן שנתיים התאבד אביו. בשנת 1933, עם עליית היטלר לשלטון בגרמניה, עלה לוץ עם אמו לארץ ישראל. האם הייתה לשחקנית בהבימה, בעוד וולפגנג לומד בכפר הנוער בן שמן, שם פיתח את חיבתו לסוסים והתמחותו ברכיבה. בגיל 15 הצטרף ל"הגנה", ומשימותיו כללו סיור רכוב על סוס סביב בית הספר, ואבטחת האוטובוס המשוריין ששימש את בית הספר המבודד כאמצעי הקשר עם העולם החיצון.
בשנת 1939, עם פרוץ מלחמת העולם השנייה, גויס לוץ לצבא הבריטי, שנזקק לשליטתו בשפות גרמנית, ערבית ואנגלית. הוא נשלח למצרים, שם צורף ליחידת מודיעין ועסק בעיקר בתחקור שבויי מלחמה גרמנים מהחזית הצפון-אפריקאית. הוא נשאר במצרים בשנות המלחמה, הכיר שם את רעייתו לעתיד, רבקה לבית מירקיס, ירושלמית במקורה, וב-1946 חזרו לארץ ישראל, התחתנו והוא החל לעסוק בהברחת נשק עבור "ההגנה".
במלחמת העצמאות היה קצין בדרגת סרן בצה"ל, ונטל חלק בקרבות באזור לטרון. במבצע קדש ב־1956 השתתף כקצין בדרגת רב-סרן, ואחר כך שירת בחיל האוויר. ב-1949 נולד הבן עודד (אודי). לאחר מספר שנים שינו בני הזוג את שם משפחתם ל"גור אריה".
גיוס למודיעין

לאחר מבצע קדש קיבל פנייה מאגף המודיעין להצטרף לשורותיו. באותה עת הייתה יחידה 131 באמ"ן אחראית על הפעלת סוכנים בחו"ל, ואנשיה התרשמו מניסיונו הצבאי והמודיעיני, משפת האם הגרמנית שלו ומחזותו הארית (לוץ היה בלונדיני וכחול עיניים), וכן מאישיותו המוחצנת, נכונותו לקחת סיכונים וכישרון המשחק הטבעי שלו. לוץ יועד לצאת לשליחות ריגול במצרים, טריטוריה המוכרת לו היטב, במטרה לאסוף מידע על תהליך ההתחמשות של נאצר בסיוע סובייטי. בנוסף קיוו מפעיליו כי יוכל לחדור לחוגי היועצים הגרמנים, שרבים מהם, נאצים לשעבר שמצאו מחסה במצרים, עסקו שם בסיוע לתוכנית ההתחמשות המצרית.
בשנת 1959 נשלח על ידי מפעיליו באמ"ן לגרמניה במטרה לבסס לעצמו סיפור כיסוי, כהכנה לקראת צאתו למצרים. על פי סיפור הכיסוי היה לוץ איש עסקים בעל עבר נאצי, קצין בוורמאכט לשעבר, ששירת בצפון אפריקה, חי במשך 11 שנים באוסטרליה שם עסק בגידול סוסים ובהשבחתם, ושב עתה למצרים על מנת להקים בה מועדון רכיבה. הרקע של קצין גרמני בצפון אפריקה נוצר על בסיס היכרותו המעמיקה של לוץ עם הווי הקצינים והחיילים הגרמנים שאכן שירתו שם, מתוקף ניסיונו בתחקור מאות שבויים גרמנים בשרות הצבא הבריטי בצפון אפריקה. הוא יכול היה בנקל, אם יישאל, לנקוב בשמות ובמספרי יחידות, ואף בשמות חיילים וקצינים וסיפוריהם האישיים של "חבריו לנשק". הפעלת מועדון רכיבה נועדה לאפשר ללוץ יצירת קשרים קרובים עם אנשי החברה הגבוהה המצרית, קציני צבא ואנשי ממשל, שחייהם החברתיים התנהלו סביב מועדוני הרכיבה.